|  |
| --- |
| **Analýza vplyvov na podnikateľské prostredie**  **(vrátane testu MSP)** |
| **Materiál bude mať vplyv s ohľadom na veľkostnú kategóriu podnikov:** |
| |  |  | | --- | --- | |  | **iba na MSP (0 - 249 zamestnancov)** | |  | **iba na veľké podniky (250 a viac zamestnancov)** | |  | **na všetky kategórie podnikov** | |
| **3.1 Dotknuté podnikateľské subjekty**  - **z toho MSP** |
| *Uveďte, aké podnikateľské subjekty budú predkladaným návrhom ovplyvnené.*  *Aký je ich počet?* |
| Návrh zákona sa bude týkať najmä Slovenskej komory výcvikových zariadení autoškôl, prevádzkovateľov autoškôl a inštruktorov autoškôl.  K decembru 2018 bolo v Slovenskej republike registrovaných 609 autoškôl a 2287 inštruktorov autoškôl. |
| **3.2 Vyhodnotenie konzultácií**  - **z toho MSP** |
| *Uveďte, akou formou (verejné alebo cielené konzultácie a prečo) a s kým bol návrh konzultovaný.*  *Ako dlho trvali konzultácie?*  *Uveďte hlavné body konzultácií a výsledky konzultácií.* |
| Verejnosť do prípravy návrhu zákona bola zapojená formou možnosti zasielania podnetov. Predbežná informácia (PI/2019/20) bola vypracovaná podľa § 9 zákona č. 400/2015 Z. z. o tvorbe právnych predpisov a o Zbierke zákonov Slovenskej republiky a o zmene a doplnení niektorých zákonov a bola zverejnená na stránke portálu Slov-Lex v období od 29. 1. 2019 do 1. 2. 2019.  Konzultácie vo forme pracovných stretnutí sa uskutočnili so zástupcami Slovenskej komory výcvikových zariadení autoškôl. Na stretnutí sa preberali podmienky podnikania v oblasti výcviku vodičov a zdokonaľovacej prípravy skúšobných komisárov na preverenie odborných vedomostí a praktických zručností pri vykonávaní vodičských kurzov. Čiastkovo sa konali pracovné stretnutia so zástupcami štátnej správy, ako aj priebežne podľa potreby konzultácie so zainteresovanými subjektmi v oblasti výcviku vodičov. Hlavným cieľom týchto stretnutí bolo získať podnety z aplikačnej praxe a spätnú väzbu na prípadné zmeny regulačného prostredia. Z nášho pohľadu cieľ stretnutí bol splnený. Na základe pracovných stretnutí bol pripravený návrh zákona a predložený do schvaľovacieho procesu. |
| **3.3 Náklady regulácie**  - **z toho MSP** |
| ***3.3.1 Priame finančné náklady***  *Dochádza k zvýšeniu/zníženiu priamych finančných nákladov (poplatky, odvody, dane clá...)? Ak áno, popíšte a vyčíslite ich. Uveďte tiež spôsob ich výpočtu* |
| Návrhom zákona sa zároveň upravujú aj pokuty za porušenie ustanovení zákona. Odhadujeme negatívny vplyv vo výške 20 000 eur, na celé podnikateľské prostredie. Tento vplyv platí len v súvislosti s porušením zákona. |
| ***3.3.2 Nepriame finančné náklady***  *Vyžaduje si predkladaný návrh dodatočné náklady na nákup tovarov alebo služieb? Zvyšuje predkladaný návrh náklady súvisiace so zamestnávaním? Ak áno, popíšte a vyčíslite ich. Uveďte tiež spôsob ich výpočtu.* |
| V súvislosti s navrhovanými doškoľovacími kurzami inštruktorov dôjde k zvýšeniu ich periodicity a to v dvojročných lehotách. Cena kurzu na jedného inštruktora sa predpokladá 100,- eur, ktorá sa poukazuje Slovenskej komore výcvikových zariadení autoškôl. Doškoľovací kurz bude povinný absolvovať každý inštruktor raz za dva roky. Oproti súčasnému stavu nedôjde k zvýšeným nákladom pre inštruktora autoškoly na vykonanie tohto kurzu a z tohto dôvodu nepredpokladáme zvýšené náklady na podnikateľské prostredie, pretože v súčasnosti tieto náklady predstavujú 250,- eur raz za päť rokov, t. j. cena za doškoľovací kurz inštruktora za 10 rokov zostáva nezmenená a to vo výške 500 EUR.  Nepriame finančné náklady - Časová náročnosť získania doškoľovacieho kurzu - : Časová náročnosť získania doškoľovacieho kurzu – 8 hodín raz za dva roky, frekvencia plnenia povinnosti 1-krát za dva roky – (koeficient frekvencie 0,5), priemerná hrubá mzda v národnom hospodárstve (835 EUR), dotknuté subjekty (2287) inštruktorov).  Výpočet (835 EUR /160 hodín/mesiac \*8 hodín \*0,5 frekvencia za dva roky=20,88 eur/1 inštruktor +na celé podnikateľské prostredie (2287 inštruktorov) je to 52 326 eur.  Nepriame finančné náklady - technické vybavenie po úseku povinnej základnej kvalifikácie a pravidelného výcviku niektorých vodičov: S cieľom dosiahnuť transparentnosť pri výučbe teórie a praktického výcviku a vzhľadom na spoľahlivú identifikáciu osôb pri možnosti elektronickej náhrady časti výučby teórie mimo priestory školiaceho strediska, majú školiace strediská povinnosť do 31. 12. 2020 vybaviť svoje výcvikové vozidlá a učebne zariadeniami umožňujúce zaznamenanie údajov o identite účastníka kurzu, inštruktora a lektora školiaceho strediska, o čase strávenom v učebni a vo výcvikovom vozidle, ktoré budú zo zariadenia automaticky zasielané do informačného systému. Celkový počet školiacich stredísk je v súčasnosti 111, z ktorých 95 sú držiteľmi osvedčenia o registrácií na autoškoly. Z tohto dôvodu predpokladáme, že 6 školiacich stredísk bude mať povinnosť vybaviť školiace stredisko príslušným technickým vybavením. Náklady v súvislosti s týmto technickým vybavením pre školiace stredisko, ktoré takéto zariadenie ešte nemá zavedené odhadujeme vo výške na cca 750 eur/jedno školiace stredisko (identifikačné zariadenie pre výcvikové vozidlá, technické zariadenie učebne, tokeny) a ročné náklady na prevádzku pre jedno školiace stredisko odhadujeme vo výške cca 200 eur čo v celkových nákladoch tvorí sumu 950 eur. Celkové náklady pre 6 školiacich stredísk tvorí náklady vo výške 5 700 eur.   |  |  |  | | --- | --- | --- | | *Nepriame finančné náklady* | *Náklady* | *Náklady na podnikateľské prostredie* | | *Časová náročnosť získania doškoľovacieho kurzu* | *+20,88 eur/ 1 inštruktor* | *+52 326 eur /2287 inštruktorov* | | *Technické vybavenie* | *+950 eur/školiace stredisko* | *+5 700 eur/ 6 školiacich stredísk* | | ***Celkové nepriame finančné náklady*** | ***+970,88*** | ***+ 58 026 eur*** | |
| ***3.3.3 Administratívne náklady***  *Dochádza k zavedeniu nových informačných povinností alebo odstráneniu, príp. úprave existujúcich informačných povinností? (napr. zmena požadovaných dát, zmena frekvencie reportovania, zmena formy predkladania a pod.) Ak áno, popíšte a vyčíslite administratívne náklady. Uveďte tiež spôsob ich výpočtu.* |
| Administratívne náklady - miestna príslušnosť - V súlade s Uznesením vlády Slovenskej republiky č. 228/2018 k návrhu opatrení na zlepšenie podnikateľského prostredia II sa ruší miestna príslušnosť okresného úradu v sídle kraja pri podaní žiadosti o udelenie inštruktorského oprávnenia. V tejto súvislosti je možné očakávať pozitívny vplyv z hľadiska cestovných nákladov pre inštruktorov, ktorí môžu podať žiadosť na ktoromkoľvek okresnom úrade v sídle kraja. Počet vydaných inštruktorských preukazov za rok 2018 bolo 540 kusov, odhadujeme, že ročne je vydávaných v priemere 500 kusov. Odhadovaný priemerný počet vydaných inštruktorských preukazov za ktorými by museli inštruktori cestovať je cca tretina z celkovo vydaných preukazov čo tvorí počet 166 ročne. Týmto opatrením sa ušetria náklady na cestovanie na miestne príslušný okresný úrad v sídle kraja, ktoré odhadujeme na 8 eur (priemerná cena dopravy pomocou osobného dopravného prostriedku a verejným dopravným prostriedkom) a časová strata, ktorú odhadujeme na dve hodiny v súvislosti s časom potrebným pre podanie žiadosti v sume 10,44 eur (835 EUR /160 hodín/mesiac \*2 hodiny). Celková odhadovaná úspora v súvislosti s miestnou príslušnosťou je (166 x 8 eur) +(166 x 10,44 eur) = 3061 eur .  Administratívne náklady - Náklady na podanie žiadosti na doškoľovací kurz .  Alternatívou je podanie žiadosti na doškoľovací kurz elektronicky. Odhadujeme, že priemerný počet inštruktorských preukazov, ktoré budú vydané na základe elektronickej žiadosti je cca 166 ročne.  Administratívne náklady - Náklady na podanie žiadosti na doškoľovací kurz – žiadosť/návrh (200 minút podľa metodiky - vzhľadom na poznanie súčasného stavu odhadujeme časovú náročnosť 60 minút), frekvencia plnenia povinnosti 1-krát za dva roky – (koeficient frekvencie 0,5), priemerná hrubá mzda v národnom hospodárstve (835 EUR), dotknuté subjekty (166 inštruktorov).  Výpočet (835 EUR /160 hodín/mesiac \*1 hodina (60 min) \*1x za dva roky= 5,22 eur/1 inštruktor, na celé podnikateľské prostredie 5.22 eur x166 = 867 eur  Administratívne náklady - v súvislosti s kontrolou na mieste – predpokladáme negatívny vplyv a to v súvislosti s vplyvom na časovú náročnosť s vykonávaním kontroly na mieste. Doškoľovacie kurzy inštruktorov sa budú vykonávať častejšie a tým predpokladáme, že sa zvýši početnosť vykonávaných kontrol v súvislosti s odborným dozorom, a tým predpokladáme, že bude potrebné poskytnúť súčinnosť kontrolnej skupine pre vykonávaní kontrol.  V roku 2018 bolo vykonaných 100 štátnych odborných dozorov odhadujeme zvýšenie o 20% čo tvorí počet 120. Zvýšené administratívne náklady v počte 8 hodín nadväzne na zvýšený počet odborných dozorov  Výpočet (835 EUR /160 hodín/mesiac = 5,22 eur/1 hodina x 8 hodín x 20 odborných dozorov, na celé podnikateľské prostredie 5.22 eur x8 hodín x 20 = 835 eur  Upravuje sa ustanovenie týkajúce sa výkonu zodpovedného zástupcu v autoškole.  V súčasnosti nemôže byť zodpovedný zástupca ani inštruktor v inej autoškole, aj keď sa jedná o toho istého majiteľa. Toto ustanovenie sa upravuje, čiže podľa návrhu zákona zodpovedný zástupca v autoškole môže byť zodpovedným zástupcom aj inštruktorom v inej autoškole. Odhadujeme, že tento prípad sa bude týka cca 100 osôb v prvom roku čím sa ušetria náklady na finančné prostriedky pre zodpovedných zástupcov.  Výpočet (835 EUR /mesiac x 12 = 10 020 eur/zodpovedný zástupca, na celé podnikateľské prostredie úspora 10 020 x 100 = 1 002 000 eur  Ustanovuje sa možnosť pre prevádzkovateľa autoškoly zriadiť jej prevádzku s obmedzením na miesto v územnej pôsobnosti okresného úradu v sídle kraja, ktorý vydal osvedčenie o registrácii autoškoly. Zriadenie prevádzky autoškoly bude vykonané zmenou vydanej registrácie autoškoly. Ide o odstránenie administratívnych bariér v súvislosti so zriadením prevádzky autoškoly, preto oprávnene očakávame, že toto opatrenie bude mať pozitívny prínos.  Upravujú sa ustanovenia v súvislosti s autocvičiskom. Súčasná náhradná výcviková plocha sa bude považovať za autocvičisko. Podľa navrhovanej úpravy nebude musieť byť zapísané táto náhradná výcviková plocha zapísaná v katastri ako autocvičisko. Odstráni sa tým prekážka pre zriaďovanie autoškoly, čo je pozitívny vplyv pre podnikanie v tejto oblasti. Dôjde k odstráneniu administratívnych bariér pri rozhodovaní o registrácii autoškoly. Preto možno očakávať pozitívny prínos pre podnikanie v oblasti autoškôl.  Návrhom zákona sa ustanovuje postup pri vykonávaní praktického výcviku zdravotne postihnutej osoby, ktorá nemôže ovládať vozidlo bez technického zásahu do jeho riadenia a ovládania. V tomto prípade bude možné použiť aj vozidlo vo vlastníctve tretej osoby, ktoré nemusí spĺňať všetky požiadavky na vozidlo autoškoly a ktoré nemusí byť ani vybavené identifikačným zariadením. Toto opatrenie bude mať pozitívny vplyv na náklady pre prevádzkovateľov autoškôl. Ročne pôjde o cca 100 osôb.   |  |  |  | | --- | --- | --- | | *Administratívne náklady* | *Náklady* | *Náklady na podnikateľské prostredie* | | *Miestna príslušnosť* | *- 18,44 eur/1 žiadosť* | *- 3061/166 žiadostí* | | *Náklady na podanie žiadosti na doškoľovací kurz elektronicky* | *-5,22 eur/1 žiadosť* | *-867/166 žiadostí* | | *Náklady v súvislosti s kontrolou na mieste* | *41,76 eur/štátny odborný dozor* | *835 eur/20 štátnych odborných dozorov* | | *Zodpovedný zástupca* | *-10 020/jeden zástupca* | *-1 002 000 eur/100 zástupcov* | | ***Celkovo administratívne náklady*** | ***-10 001.9 eur*** | ***- 1 005 093 eur*** | |
| ***3.3.4 Súhrnná tabuľka nákladov regulácie – odhad za jeden rok po odpočítaní súčasného stavu***   |  |  |  | | --- | --- | --- | |  | *Náklady* | *Náklady na celé podnikateľské prostredie* | | *Priame finančné náklady* | *-* | ***+20 000 eur*** *-* | | *Nepriame finančné náklady* | ***+970,88*** | ***+ 58 026 eur*** | | *Administratívne náklady* | ***-10 001.9 eur*** | ***- 1 005 093 eur*** | | ***Celkové náklady regulácie*** | ***- 9031,02 eur*** | ***-927 067 eur*** | |
| **3.4 Konkurencieschopnosť a správanie sa podnikov na trhu**  - **z toho MSP** |
| Predkladaným návrhom zákona nedochádza k zmene konkurencie schopnosti. Predkladaný návrh predpokladá vyššiu kvalitu vykonávania vodičských kurzov a zabezpečenie vyššej kvality odborných vedomostí a praktických zručností inštruktorov autoškôl. |
| Návrh zákona nebude mať podľa nášho názoru vplyv na obchodné bariéry ani vplyv na vyvolanie cezhraničných investícií, ani na cenu a dostupnosť služieb. Návrh zákona nevytvára nové možnosti financovania aktivít. |
| **3.5 Inovácie**  - **z toho MSP** |
| *Uveďte, ako podporuje navrhovaná zmena inovácie.*  *Zjednodušuje uvedenie alebo rozšírenie nových výrobných metód, technológií a výrobkov na trh?*  *Uveďte, ako vplýva navrhovaná zmena na jednotlivé práva duševného vlastníctva (napr. patenty, ochranné známky, autorské práva, vlastníctvo know-how).*  *Podporuje vyššiu efektivitu výroby/využívania zdrojov? Ak áno, ako?*  *Vytvorí zmena nové pracovné miesta pre zamestnancov výskumu a vývoja v SR?* |
| Navrhované zmeny predpokladajú zlepšenie podnikania v oblasti výcviku vodičov. Inštruktor bude môcť vykonávať výcvik vodičov aj vo viacerých autoškolách, ak ich prevádzkovateľom bude jedna osoba. Za tejto podmienky bude môcť prevádzkovateľ viacerých autoškôl premiestňovať vozidlá medzi nimi. Predkladaný návrh tiež umožňuje, aby si prevádzkovateľ jednej autoškoly zriadil viacero jej prevádzok. |